<classify> Yanga ilirejea Dar es Salaam mwishoni mwa wiki iliyopita kutoka Zanzibar ilipokwenda kushiriki michuano ya kombe la Mapinduzi ambapo ilitolewa na JKU katika hatua ya robo fainali.Timu hiyo imeingia kambini jana kujiandaa na mechi ya Ligi Kuu bara dhidi ya Ruvu Shooting itakayochezwa kwenye uwanja wa Taifa Dar es Salaam Jumamosi ya wiki hii.Ofisa Mawasiliano wa Yanga Jerry Muro aliliambia gazeti hili jana kuwa timu hiyo ilialikwa kushiriki michuano hiyo na tayari imeshapata ruhusa ya kushiriki kutoka kwa Shirikisho la soka Tanzania TFF.Yanga inawakilisha nchi kwenye michuano ya kombe la Shirikisho inayotarajiwa kuanza mwezi ujao hivyo michuano hiyo ya Lusaka itakuwa msaada mkubwa kwenye maandalizi.Murro alisema, awali kocha Mkuu wa timu hiyo Mholanzi Hans van der Pluijm alihitaji mechi za kirafiki za kimataifa ili kukipima kikosi chake, hivyo walivyopata mwaliko huo wa Zambia waliona ni nafasi nzuri kwao.Benchi la ufundi limeona linahitaji kuwafua zaidi wachezaji wake hivyo mbali na mechi za Ligi Kuu ni vyema kupata mechi nyingine za kujipima, alisema Murro.Alisema timu ipo kwenye maandalizi na kwamba inatarajiwa kwenda Zambia baada ya kucheza mechi mbili za kirafiki na kwamba michuano hiyo inatarajiwa kuanza Januari 28 mpaka Februari 4.Hata hivyo Muro hakusema michuano hiyo inashirikisha timu ngapi na kutoka nchi zipi.  <topic>: MICHEZO 